
FIZINĖS MEDICINOS IR REABILITACIJOS VYRIAUSIO SLAUGOS ADMINISTRATORIAUS PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – fizinės medicinos ir reabilitacijos vyriausias slaugos administratorius.
2. Pareigybės išsilavinimo lygis – A2. 
3. Pareigybės pakopa/vidinė pakopa – 4.
4. Darbuotojas pavaldus tiesiogiai – Fizinės medicinos ir reabilitacijos centro ,,Gelmės“ vadovui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija (studijų kryptis: slauga ir akušerija);
5.2. turėti galiojančią bendrosios slaugos praktikos licenciją Lietuvos Respublikos teisės aktų nustatyta tvarka; 
5.3. turėti ne mažesnę kaip 3 metų profesinę darbo patirtį slaugos srityje;
5.4. turėti spaudą, išduotą Lietuvos Respublikos sveikatos apsaugos ministro nustatyta tvarka;
5.5. išmanyti ir gebėti taikyti Lietuvos Respublikos įstatymus, Vyriausybės nutarimus ir kitus teisės aktus, reglamentuojančius darbo santykius bei asmens sveikatos priežiūros įstaigų veiklą, medicinos personalo (bendrosios praktikos slaugytojų, kineziterapeutų, gydomojo masažo specialistų ir kt.) medicinos normas, profesinę etiką bei higienos normas;
5.6. žinoti e. sveikatos sistemos veikimo principus, savo kompetencijos ribose būti susipažinusiam su elektroniniais sveikatos duomenų tvarkymo technologiniais sprendimais, jų būdais;
5.7. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės reikalavimus;
5.8. mokėti laisvai naudotis informacinėmis technologijomis, išmanyti jų taikymo galimybes atliekant savo pareigas, mokėti dirbti medicinos procesų valdymo informacinėmis sistemomis;
5.9. išmanyti dokumentų rengimo, tvarkymo ir apskaitos taisykles;
5.10. gebėti analizuoti, kaupti, sisteminti ir apibendrinti informaciją, rengti išvadas;
5.11. gebėti bendrauti ir dirbti komandoje, savarankiškai planuoti ir organizuoti darbą;
5.12. būti pasitikrinusiam sveikatą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. planuoja, organizuoja ir koordinuoja Fizinės medicinos ir reabilitacijos centro „Gelmės“ (toliau – FMR centras „Gelmės“), medicinos personalo darbą, tobulina darbo organizavimo procesus;
6.2. rengia FMR centro „Gelmės“ darbuotojų darbo grafikus ir teikia juos tvirtinti tiesioginiam vadovui;
6.3.  stebi ir analizuoja medicinos personalo darbo krūvius, pacientų srautus, procedūrų užimtumą ir paslaugų teikimo efektyvumą; 
6.4. kontroliuoja medicinos personalo darbo kokybę, infekcijų kontrolės, pacientų saugos bei medicininės dokumentacijos pildymo reikalavimų laikymąsi, teikia tiesioginiam vadovui siūlymus dėl kokybės rodiklių gerinimo;
6.5. dalyvauja rengiant, peržiūrint ir atnaujinant reabilitacijos procedūrų atlikimo aprašus, metodikas ir kitus veiklą reglamentuojančius dokumentus, užtikrina jų atitiktį galiojantiems teisės aktams, medicinos normoms ir gerosios praktikos reikalavimams bei kontroliuoja jų taikymą praktinėje veikloje;
6.6. planuoja ir koordinuoja medicinos personalo aprūpinimą darbui reikalingomis medicinos priemonėmis, medžiagomis ir inventoriumi, derina jų poreikį su tiesioginiu vadovu, teikia tiesioginiam vadovui siūlymus dėl jų nurašymo;
6.7. atlieka medicinos prietaisų ir įrangos apskaitą, koordinuoja jų techninės priežiūros, patikrinimų ir remonto organizavimą, užtikrina jų savalaikį atlikimą, teikia tiesioginiam vadovui informaciją apie įrangos būklę ir poreikį, dalyvauja nurašymo procesuose;
6.8. atsako už perduoto ilgalaikio materialiojo ir kito turto tinkamą naudojimą ir priežiūrą, užtikrina jo eksploatavimą pagal paskirtį; 
6.9. koordinuoja FMR centro „Gelmės“ darbuotojų privalomų sveikatos patikrinimų savalaikį atlikimą ir informuoja tiesioginį vadovą apie jų vykdymą;
6.10. užtikrina medicininių duomenų ir dokumentų suvedimą į informacines sistemas, koordinuoja ambulatorinės reabilitacijos apskaitą, kontroliuoja duomenų tikslumą, pagal poreikį teikia tiesioginiam vadovui ataskaitas bei atsako už duomenų teisingumą ir savalaikį pateikimą;
6.11. organizuoja ir kontroliuoja sanitarinių-higieninių, infekcijų prevencijos ir priešepideminių priemonių įgyvendinimą FMR centre „Gelmės“, užtikrina jų laikymąsi, teikia tiesioginiam vadovui informaciją apie nustatytus pažeidimus ir rizikas bei inicijuoja korekcines priemones nustatytiems pažeidimams šalinti;
6.12. nustatyta tvarka ir terminais rengia ir teikia informaciją, dokumentus bei ataskaitas Valstybinei ligonių kasai prie Sveikatos apsaugos ministerijos; 
6.13. koordinuoja komunikaciją ir informacijos mainus su Sveikatos centru, užtikrina savalaikį duomenų, dokumentų ir informacijos perdavimą, sprendžia su pacientų srautais, registracija ir paslaugų organizavimu susijusius klausimus bendradarbiaujant su kitomis sveikatos priežiūros grandimis;
6.14. koordinuoja informacinės sistemos „Polis“ naudojimą, sprendžia jos taikymo klausimus, bendradarbiauja sprendžiant techninius sutrikimus;
6.15. esant poreikiui pagal kompetenciją atlieka gydomąsias bei sveikatinimo procedūras, bendradarbiauja su Fizinės medicinos ir reabilitacijos gydytoju;
6.16. laikosi Šiaulių TMC įstatų, FMR centro „Gelmės“ nuostatų, asmens duomenų apsaugą reglamentuojančių teisės aktų, darbuotojų etikos kodekso, vidaus darbo tvarkos taisyklių bei kitų įstaigoje galiojančių teisės aktų ir dokumentų reikalavimų;
6.17. tobulina profesinę kvalifikaciją, dalyvauja mokymuose, kursuose ir seminaruose;
6.18. pagal kompetenciją vykdo kitus tiesioginio vadovo ir (ar) Šiaulių TMC direktoriaus nenuolatinio pobūdžio su įstaigos veikla susijusius pavedimus.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Darbuotojas, einantis šias pareigas, atsako už savo pareigų netinkamą vykdymą teisės aktų nustatyta tvarka.
____________________

SUSIPAŽINAU

______________________
(parašas)

______________________
(vardas pavardė)

______________________
(data)

